Saèstunipun sampun botên prêlu katêrangakên malih, bilih ingkang sinuhun kangjêng susuhunan ingkang jumênêng samangke punika, sampun tamtu botên badhe nindakakên punapa-punapa ingkang nyidrani dhatêng gupêrmèn. Ingkang sinuhun wau wontên ing kitha Malang mêdhar pangandika ingkang lajêng dipun wartosakên ingkang botên-botên, têmahan sagêd kalampahan, parentah Indhonesiah kirang pana manawi ingkang sinuhun wau tindakan ing tanah guprêmenan.